Številka: 1100-9/2023/1

Datum: 2. 6. 2023

Na podlagi prvega odstavka 25. člena in tretje alineje prvega odstavka 54. člena Zakona o delovnih razmerjih (Uradni list RS, št. 21/13 – s spremembami in dopolnitvami) Republika Slovenija, Ministrstvo za kohezijo in regionalni razvoj, Kotnikova 5, 1000 Ljubljana, objavlja javno objavo za zasedbo prostega uradniškega delovnega mesta

**PODSEKRETAR, šifra DM 926, v Direktoratu za kohezijo, v Uradu za Interreg in finančne mehanizme, v Sektorju za finančne mehanizme za določen čas, do 31. 12. 2024**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 6 let delovnih izkušenj,
* opravljeno obvezno usposabljanje za imenovanje v naziv;
* osnovna raven znanja angleškega jezika,
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

**Naloge delovnega mesta so:**

* neposredna pomoč pri vodenju strokovnih nalog na delu delovnega področja ministrstva oziroma notranje organizacijske enote,
* vodenje projektnih skupin,
* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* vodenje in sodelovanje v najzahtevnejših projektnih skupinah,
* vodenje in odločanje v najzahtevnejših upravnih postopkih na I. stopnji in v upravnih postopkih na drugi stopnji.

**Prednost pri izbiri bodo imeli kandidati z izkušnjami iz področja:**

* vodenja projektov, izvajanja projektov ali nadziranja izvajanja projektov, financiranih z donacijskimi sredstvi (finančni mehanizem EGP, norveški finančni mehanizem, švicarski kohezijski prispevek) ali evropskimi sredstvi, vključno s finančnim nadzorom,
* poznavanja vsebin programov, ki so financirani s sredstvi norveškega finančnega,mehanizma ali finančnega mehanizma EGP, ki se trenutno izvajajo v Sloveniji,
* sodelovanja s partnerji iz tujih držav,
* poznavanja IT sistema eMS in Krpan.

**Prijava na prosto delovno mesto mora vsebovati:**

**1.** **obrazec za prijavo**, ki je priloga te javne objave in iz katerega mora biti razvidno:

- izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);

- izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznem delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu).

**2. podpisano** **izjavo** kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

**3. podpisano** **izjavo,** da za namen tega izbirnega postopka dovoljuje Ministrstvu za kohezijo in regionalni razvoj pridobitev podatkov iz prejšnjih točk iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Obrazec za prijavo je obvezna sestavina prijavne vloge posameznega kandidata.** Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi.Prijavnemu obrazcu je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo opravljal na uradniškem delovnem mestu podsekretar brez imenovanja v naziv. Pravice in obveznosti se mu določi glede na uradniški naziv podsekretar. Z izbranim kandidatom za uradniško delovno mesto podsekretar (šifra DM 926) bo sklenjena pogodba o zaposlitvi za določen čas, in sicer do 31. 12. 2024.

Izbrani kandidat bo delo opravljal v prostorih Ministrstva za kohezijo in regionalni razvoj, Kotnikova 5, Ljubljana oziroma v drugih uradnih prostorih, kjer Ministrstvo za kohezijo in regionalni razvoj opravlja svoje naloge.

Zaposlitev se v celoti financira iz sredstev upravljanja programa Izobraževanje in programa Okolje (vsakega do 50%).

Kandidat vloži prijavo v pisni obliki na priloženem obrazcu **»Vloga za zaposlitev, št. 1100-9/2023«**, ki jo pošlje v zaprti ovojnici z označbo: **»za javno objavo št. 1100-9/2023 –PODSEKRETAR, šifra DM 926«, na naslov: Ministrstvo za kohezijo in regionalni razvoj, Kotnikova 5, 1000 Ljubljana**, in sicer v roku **10 dni po objavi** na Zavodu RS za zaposlovanje in na enotnem spletnem portalu državne uprave GOV.SI: https://www.gov.si/zbirke/delovna-mesta/. Za pisno obliko prijave se šteje tudi elektronska oblika, poslana **na elektronski naslov**: [gp.mkrr@gov.si](mailto:gp.mkrr@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Dodatne informacije o izvedbi postopka zaposlitve daje ga. Katja Doles Rotar, telefon: 01 400 36 87, informacije o delovnem področju pa ga. Silvija Jakopovič, telefon: 01 400 34 33.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**Maja Čepin,**

**v. d. generalne sekretarke**

Priloga:

obrazec »Vloga za zaposlitev, št. 1100-9/2023«